Mantashe toets positief vir Covid-19Gwede Mantashe. (Foto: Maroela Media) Die minister van minerale hulpbronne, Gwede Mantashe, het positief getoets vir Covid-19. Luidens ŉ verklaring van die minister in die presidensie, Mondli Gungubele, het die minister Saterdag positief getoets vir die koronavirus. “Min. Mantashe is in goeie luim en is tans in self-isolasie,” lui die verklaring. Die regering het opnuut ŉ beroep op Suid-Afrikaners gedoen om hul te laat inent en alle Covid-19-maatreëls na te kom om ŉ veilige Kerstyd saam met familie en vriende te verseker.